I muslimani žrtve napada u SAD
Malo Amerikanaca shvata da je 60 muslimana izgubilo život u napadima 11. septembra, većinom u kulama Svetskog trgovinskog centra
Među onima koji su poginuli u "kulama bliznakinjama“ su i muslimani koji su prvi pritekli u pomoć žrtvama, zatim radnici u restoranu, majstori i službenici. Kancelarija Tarika Amanulaha bila je na 96. spratu Južne kule. Tarik je bio imigrant iz Pakistana i potpredsednik kompanije za investicioni menadžment. Njegov komšija, Mohamad Ahmad, kaže da je Amanulah pozvao svoju suprugu neposredno posle naleta drugog aviona. , priseća se Ahmad. Nekoliko dana posle napada, Tarikovi prijatelji su počeli da lepe plakate po gradu u nadi da će ga neko prepoznati i javiti njegovoj porodici šta se sa njim dogodilo. U medjuvremenu su obišli sve njujorške bolnice priželjkujući da je Tarik medju povredjenima, a ne medju mrtvima. Abid Husein, pakistanski imigrant koji radi u njujorškoj finansijskoj četvrti, bio je najbolji prijatelj Tarika Amanulaha. On kaže da je Tarik bio oličenje pravog muslimana. kaže Husein. On objašnjava da se Tarik Amanulah pridržavao svih tih principa i da je svaki dan počinjao molitvom u džamiji u ulici Voren. Ta džamija je svega tri ćoška dalja od “nulte tačke”, nego kontroverzna zgrada mogućeg budućeg Centra islamske zajednice, oko koje se sada vodi rasprava. Takve rasprave nije bilo onog dana kada je Tarik poginuo – tada je postojala samo žalost za žrtvama, bez obzira na boju njihove kože ili veroispovest.